REPUBLIKA HRVATSKA

SPLITSKO - DALMATINSKA ŽUPANIJA

GRAD OMIŠ

Gradonačelnik

Na temelju članka 39. Statuta Grada Omiša (“Službeni glasnik Grada Omiša” br. 4/09, 9/10, 2/13, 10/13, 1/18, 8/18, 2/21) i Odluke o davanju u zakup poslovnog prostora („Službeni glasnik Grada Omiša“ br. 1/12, 8/17, 3/19, 10/19 ) te Zaključka Gradonačelnika Grada Omiša, KLASA: 372-02/22-01/05, URBROJ: 2181-7-05-02/2-22-2 od 21.10.2022.godine

r a s p i s u j e

 N A T J E Č A J

za prikupljanje pisanih ponuda za davanje u zakup poslovnog prostora za rad političke stranke

1. Predmet natječaja je davanje u zakup poslovnog prostora u prizemlju zgrade “Baraka“, položenoj na k.č. 553/1 k.o. Omiš (čest.zem.1978/2, 1978/5, 1978/13 k.o.Omiš), adresa Obala Gusara 6, Omiš, površine 29,60 m².
2. Poslovni prostor iz točke 1. ovog Natječaja, daje se u zakup na rok od pet (5) godina, za rad političke stranke.
3. Početna cijena mjesečnog zakupa iznosi 20,00 EUR, a plaća se mjesečno unaprijed, najkasnije do petog dana u mjesecu za tekući mjesec, u protuvrijednosti u kunama po srednjem tečaju HNB koji vrijedi prvog dana u mjesecu za koji se plaća. Odabrani ponuditelj preuzima obvezu plaćanja PDV-a na mjesečnu zakupninu.
4. Pravo sudjelovanja na natječaju imaju političke stranke registrirane u RH s osnovanim ustrojstvenim oblikom na području Grada Omiša.
5. Pored zakupnine Zakupnik plaća i ostale troškove (struja, voda, odvoz otpada, komunalna naknada, vodnu naknadu i dr.), pristojbe, poreze i naknade vezane za korištenje prostora.
6. Ponuditelji su dužni uplatiti jamčevinu u iznosu od 15,00 kuna na žiro račun Grada Omiša broj IBAN HR22 2407 0001 8300 00008, model HR 68, s pozivom na broj 7722 - OIB. Ponuditelju čija je ponuda prihvaćena kao najpovoljnija, uplaćena jamčevina se uračunava u cijenu zakupa. Ostalim ponuditeljima jamčevina se vraća u nominalnom iznosu, bez kamata, po donošenju Odluke o odabiru najpovoljnije ponude. Ponuditelj koji je odustao od ponude gubi pravo na povrat jamčevine.
7. Poslovni prostor daje se u zakup u viđenom stanju.Potpisom ugovora o zakupu poslovnog prostora zakupnik potvrđuje da je poslovni prostor primio u viđenom stanju i suglasan je da će prostor urediti o vlastitom trošku kako bi u njemu mogao obavljati ugovorene djelatnosti. Zakupnik je dužan o svom trošku ishoditi svu eventualnu potrebnu dokumentaciju od nadležnih tijela radi provođenja potrebnih radova, privođenja poslovnog prostora namjeni te obavljanja djelatnosti (minimalne tehničke uvjete).
8. Zakupnik nema pravo na povrat uloženih sredstava u uređenje poslovnog prostora nakon isteka Ugovora o zakupu poslovnog prostora ili u slučaju raskida Ugovora bez obzira na razlog raskida, te se odriče prava na naknadu za uložena sredstva s osnova izvođenja bilo kakvih radova u poslovnom prostoru odnosno odriče se prava primjene instituta stjecanja bez osnove i/ili poslovodstva bez naloga (bez obzira da li je u prostorni prostor ulagao sa ili bez suglasnosti Grada Omiša).
9. Najpovoljniji ponuditelj koji dobije poslovni prostor u zakup, obvezan je prije potpisivanja Ugovora o zakupu, dostaviti bjanko zadužnicu ovjerenu kod javnog bilježnika koja pokriva jednogodišnji iznos ugovorene zakupnine.
10. Poslovni prostor ili dio poslovnog prostora koji je predmet zakupa ne može se dati u podzakup.
11. Pravo prednosti na sklapanje ugovora o zakupu poslovnog prostora imaju osobe iz članka 132. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/17, 98/19, 84/21) ako te osobe ispunjavaju uvjete ovog natječaja i prihvate najviši ponuđeni iznos mjesečne zakupnine.
12. Ponuda mora sadržavati:

- podatke o ponuditelju: naziv i točnu adresu ponuditelja, OIB, te IBAN žiro računa za potrebe povrata jamčevine ponuditelju koji ne bude odabran,

- ime i prezime, OIB, kontakt osobe koja predstavlja političku stranku (ponuditelja),

 - oznaku poslovnog prostora za koji se podnosi ponuda, s označenom adresom,

- ponuđeni iznos mjesečne zakupnine izražen nominalno u apsolutnom iznosu, koji ne može biti

 niži od početnog iznosa navedenog u natječaju;

 - dokaz o plaćenoj jamčevini,

 - preslik izvoda iz službenog registra političkih stranaka (Ministarstvo uprave RH), kao i preslik

 dokaza o osnivanju i djelovanju ustrojstvenog oblika političke stranke na području Grada Omiša

 (upis u popis ustrojstvenih oblika političkih stranaka koje vodi Ministrastvo uprave RH),

 - izjavu o prihvaćanju svih uvjeta natječaja;

 - potvrdu (u izvorniku) Grada Omiša, ne stariju od 30 dana od dana objave natječaja kao dokaz da ponuditelj nema dospjelu nepodmirenu obvezu prema proračunu Grada Omiša;

- potvrdu Porezne uprave (u izvorniku), ne stariju od 30 dana od dana objave natječaja kao dokaz da ponuditelj nema dospjelu nepodmirenu obvezu prema državnom proračunu, osim ako je sukladno posebnom propisu odobrena odgoda plaćanja navedenih obveza, pod uvjetom da se ponuditelj pridržava rokova plaćanja;

- dokaz ponuditelja koji se u prijavi na natječaj poziva na pravo prednosti za sklapanje ugovora o zakupu poslovnog prostora na temelju čl. 132. Zakona o hrvatskim braniteljima iz Domovinskog rata i članovima njihovih obitelji, („Narodne novine“, broj 121/17, 98/19) kojim dokazuje svoj status i izjavu da nema sklopljen ugovor o zakupu drugog poslovnog prostora, neovisno po kojoj je osnovi ostvaren.

1. Najpovoljnijom ponudom smatrati će se ona ponuda koja sadržava sve dokaze iz točke 12. ovoga natječaja i sadrži najviši ponuđeni iznos zakupnine.
2. Natječaj je otvoren objavom obavijesti u listu “Slobodna Dalmacija”, a objaviti će se na oglasnoj ploči i na službenim stranicama Grada Omiša i traje 8 dana, računajući od dana objave obavijesti u „Slobodnoj Dalmaciji“.
3. Ponude se podnose u zatvorenoj omotnici na adresu: GRAD OMIŠ, Trg kralja Tomislava 5, 21310 Omiš, sa naznakom “ne otvaraj - ponuda za zakup poslovnog prostora“. Ponuda mora biti uvezena u cjelinu na način da se onemogući naknadno vađenje ili umetanje listova ili dijelova ponude. Zakašnjele, neuredne i nepotpune ponude neće se razmatrati.
4. Javno otvaranje ponuda održati će se 3.11.2022. godine u 11:00 sati u Uredu gradonačelnika, Trg kralja Tomislava 5, Omiš. Otvaranju ponuda smiju nazočiti isključivo ponuditelji, odnosno njihovi predstavnici.
5. Odabrani ponuditelj je dužan sklopiti Ugovor o zakupu poslovnog prostora s Gradom Omišem u roku koji će biti naznačen u Odluci o odabiru najpovoljnije ponude, u protivnom smatra se da je odustao od ponude i gubi pravo na povrat jamčevine. Ugovor o zakupu sklapa se kao ovršna isprava ovjerena kod javnog bilježnika, a trošak solemnizacije snosi zakupnik.
6. Grad Omiš zadržava pravo ne prihvatiti ni jednu ponudu bez obveze davanja pisanog obrazloženja

 GRADONAČELNIK

 Ivo Tomasović, dipl.oec. v.r.

Klasa: 372-02/22-01/05
Urbroj: 2181-7-05-02/2-22-3

Datum, 26.10.2022. godine